Kamu bisa jelasin ke aku soal Emile Heskey dalam bahasa jawa?

Emile William Ivanhoe Heskey utawi ingkang langkung tinepang kanthi asma Emile Heskey () inggih punika juru main bal-balan saking tim nasional Inggris. Piyabakipun misuwur amargi kekiyatanipun lan kadigdayanipun, nanging déning pihak médhia Heskey boten kathah damel gol. Heskey miwiti kariripun kaliyan klub Leicester City ing taun 1994. Salajengipun Heskey pindhah dhateng Liverpool F.C. kanthi nile transfer £11 juta ing taun 2000, ingkang dados rekor tumrapipun tim Leicester City ing wekdal punika. Ing klub Liverpool, Heskey pikantuk kathah kajuwaran, kalebet juara Piala FA ing taun 2001. Salajengipun Heskey gantos klub Birmingham City ing taun 2004. Heskey lajeng pindhah dhateng klub ingkang sapunika, inggih punika klub Wigan Athletic ing taun 2006. Heskey gadhah posisi minangka panyerang utawi saged ugi dados gelandhang. Heskey inggih punika juru main bal tim nasional Inggris saking keturunan nagari Antigua. Heskey damel debut internasionalipun nalika adu tandhing mengsah tim nasional Honggari, nalika samanten Inggris namung saged main imbang kanthi skor 1-1 ing taun 1999. Heskey sampun 48 adu tandhing mbela tim Inggris, lan namung nglebetaken 5 gol. Heskey kécalan panggènipun ing tim nasional Inggris sasampunipun Piala Éropa 2004, sasampunipun gagal sumunar lan dados sasaran kritik. Sasampunipun dangu boten main ing adu tandhing ingkang asipat internasional, pungakasanipun Heskey dipunpitados mlebet tim nasional Inggris malih kanggé kualifikasi Piala Éropa taun 2008.